[{"text_idx": "#000000", "text": "Kevad on To\u0303stamaal aeglane ja mitmepalgeline. Adruseguste soolakate randadega aprilli algus on To\u0303stamaal kui varajane udusse ma\u0308ssitud hommik. U\u0308mberringi on lumesulamise veest tahenevad po\u0303llud. Ja siis u\u0308hel varakevadisel pa\u0308eval saabuvad sookured. Sellest hetkest alates kajavad po\u0303llud ja metsad ja rannad sookurgede valjudest ja kumedatest hu\u0308u\u0308etest ning huigetest. See on justkui a\u0308ratus pikast talveunest. Ja siis korraga on metsad hiireko\u0303rvus, kraavikallastel on kollased varsakabjad ja veel viimastest ja\u0308a\u0308pankadest a\u0308a\u0308ristatud rannajooned on ta\u0308is saabuvaid veelinde. Nende tagasijo\u0303udmise tervitused on valjud ja vestlused pa\u0308ris la\u0308rmakad, mo\u0303o\u0303duvo\u0303tmistest alatasa plagisevad tiivalo\u0308o\u0308gid ja pahinal vettemaandumised ta\u0308idavad ha\u0308a\u0308lekalt terve ilma. Ja meie teeme ettevalmistusi uueks aastaringiks."}, {"text_idx": "#000002", "text": "Mai kuu on roheline. Ko\u0303ikides rohelistes varjundites o\u0303hetav kevad on ta\u0308ies hoos. Taevas on eresinine, pa\u0308evad on ta\u0308is pa\u0308ikest ja soolakat liiva- ja adrusegust ho\u0303ngu ning ja rannad lo\u0303hnavad kuumeneva liiva ja\u0308rel. Soe kevadtuul kannab valgeid toomingao\u0303isi u\u0308le kivide ja kadakate tee. Ko\u0303ik ho\u0303iskab ja laulab, loob ja kasvab. Vaikust ei ole enam kusagil. O\u0308o\u0308d ja pa\u0308evad on ta\u0308is ro\u0303kkavat elu. Me kolime pleedidega terrassidele teed jooma ja avame o\u0303ueselamise hooaja. Ja nii igal kevadel."}, {"text_idx": "#000004", "text": "Igal aastal maikuu esimesel na\u0308dalavahetusel toimub Merelaiu Puhkeku\u0308las armastatud kalapu\u0308u\u0308givo\u0303istlus \u201cKalakarikas\u201d. Peale pikka talve saab lo\u0303puks ja\u0308lle minna merele kalale. \u201cKalakarikas\u201d ongi uue hooaja va\u0308a\u0308rikas avalo\u0308o\u0308k. Ja u\u0308htlasi on see austusavaldus vanadele kalameestele ning o\u0303ngepu\u0308u\u0308k kui meeldetuletus keskkonnasa\u0308a\u0308stlikust ja mo\u0303nusast kalapu\u0308u\u0308gist. Vo\u0303istlusel pu\u0308u\u0308takse ju o\u0303ngedega paatidest. Kas u\u0308ksi paadis vo\u0303i meeskonniti paadis, nii kuidas keegi soovib. Ja auhinna saab ikka suurima kala pu\u0308u\u0308dnud paatkond."}, {"text_idx": "#000005", "text": "Va\u0308ikeste kalameestele ja kalatu\u0308drukutele on ta\u0308iesti omaette o\u0303ngevo\u0303istlus, toimub o\u0303ngedega kaldalt ja auhinna saab ko\u0303ige rohkem kalu pu\u0308u\u0308dnud laps. Terve rannaa\u0308a\u0308r on ta\u0308is kilkeid ja ro\u0303o\u0303mu."}, {"text_idx": "#000006", "text": "O\u0303htul saab u\u0308mber lo\u0303kke kuulda kalamehejutte ja uue hooaja lootusi."}, {"text_idx": "#000007", "text": "Seda kevadist pa\u0308eva tullakse veetma kaugemalt ja la\u0308hemalt. See on vo\u0303rratu pereu\u0308ritus keset vo\u0303rratut kevadist loodust."}, {"text_idx": "#000008", "text": "Pilt pa\u0308rineb Enn Poomi erakogust"}, {"text_idx": "#000009", "text": "Nagu nimigi u\u0308tleb, on tegemist suuremat sorti ra\u0308imepeoga. Rannarahval ka\u0308ib ajaarvamine ikka ra\u0308imepu\u0308u\u0308gi ru\u0308tmis. Ra\u0308imeaeg lu\u0308kkab pa\u0308rast rasket ja va\u0308sitavat talve rannaku\u0308lale uue hoo sisse. Ku\u0308lades tossavad suitsuahjud, paadid podisevad merel ja kajakate kisa kaigub u\u0308mber ra\u0308imelaadungi. Ja see Lao sadamas igal maikuu teisel na\u0308dalavahetusel peetav suur ra\u0308imepidu hoiab ko\u0303iki neid kevadisi ra\u0308imehooaja traditsioone. O\u0303ppepa\u0308ev algab ra\u0308imelaadungiga kalapaatide saabumisega sadamasse ja va\u0308rsket kala vo\u0303ib osta kasvo\u0303i a\u0308mbriga. Lisaks po\u0303nevad o\u0303pitoad veeelustikust, selgitatakse va\u0308lja parim ra\u0308imeroog ja maitsta saab piirkonna paremaid ra\u0308ime- ja kalatoite. On esinejad ja palju po\u0303nevat laadakaupa. Tegevust, po\u0303nevust ja elevust ja\u0308tkub tervele perele. See Manijalt alguse saanud ra\u0308imepidu on meil u\u0308ks suur kevadine pidupa\u0308ev."}]